sentence1: and for the sacrifice of peace offerings, two head of cattle, five rams, five male goats, and five male lambs a year old. This was the offering of Ahira the son of Enan.
sentence2: Gɔɔ sɛ̃́ia zĩ́ Aminadabu nɛ́ Naasɔ̃, Yuda bui mɛ́ mɔ̀ ń a gbao. Gɔɔ plaade zĩ́ Zuaa nɛ́ Nɛtanɛli, Isakaa buiɔ kía mɔ̀ ń a gbao. Gɔɔ àaɔ̃de zĩ́ Heloni nɛ́ Ɛliabu, Zabulɔni buiɔ kía mɔ̀ ń a gbao. Gɔɔ síiɔ̃de zĩ́ Sedeu nɛ́ Ɛlizuu, Lubɛni buiɔ kía mɔ̀ ń a gbao. Gɔɔ sɔode zĩ́ Zulisadai nɛ́ Selumiɛ, Simɛɔ buiɔ kía mɔ̀ ń a gbao. Gɔɔ soolode zĩ́ Deuɛli nɛ́ Ɛliasafa, Gada buiɔ kía mɔ̀ ń a gbao. Gɔɔ soplade zĩ́ Amihudu nɛ́ Ɛlisama, Ɛflaiũ buiɔ kía mɔ̀ ń a gbao. Gɔɔ swaaɔ̃de zĩ́ Pedazuu nɛ́ Gamaliɛli, Manase buiɔ kía mɔ̀ ń a gbao. Gɔɔ kɛ̃okwide zĩ́ Gidoni nɛ́ Abidã, Bɛ̃yãmɛɛ buiɔ kía mɔ̀ ń a gbao. Gɔɔ kwide zĩ́ Amisadai nɛ́ Ahiɛzɛɛ, Dã buiɔ kía mɔ̀ ń a gbao. Gɔɔ kuɛdode zĩ́ Ɔkɛlana nɛ́ Pagiɛli, Asɛɛ buiɔ kía mɔ̀ ń a gbao. Gɔɔ kuɛplade zĩ́ Enana nɛ́ Ahila, Nɛfatali buiɔ kía mɔ̀ ń a gbao. Gba pɔ́ an baade mɔ̀on kɛ: Ãnusu tapɛlɛnti pɔ́ a gbia kiloo do ń kĩnio, au'ɛlɛbɔ pɔ́ wa pì ń ã́nusuo a gbia galaũ ɔ̀aa síiɔ̃ɛ, lá wà a gbia lɛ́ dìlɛ luakukĩiwa. Wà pɔ́wɛnti yãalɛa ń nísio kà tapiɔ pai pɔ́wɛn gba ũ. Vua toona pɔ́ a gbia galaũ basɔokwi, wà tulaletikà a pai. Sa pɔ́ wì a pɔ́ kátɛu à tɛ́kũ obɔɔn kɛ: Zugaaena do, sãsakao do, sãsa wɛ̃dona do. Duun awakpabɔn kɛ: Blesana do. Sáaukpasaɔn kɛ: Zu pla, sãsakao sɔo, blesana sɔo, sãsa wɛ̃dona sɔo.